### Beslutning

Udvalget kunne enstemmigt tiltræde indstillingen i overensstemmelse med Magistratens anbefaling.

 Line Koch var forhindret i at deltage i udvalgets behandling af sagen.

Offentlig fremlæggelse af forslag til lokalplan nr. 1095, [adresse] - Kirstin Mortensen - [adresse] samt Tillæg nr. 35 til Kommuneplan 2017

### Resumé

Lokalplanområdet ligger ved Kirstin Mortensen, yderst på [adresse] Området ligger i byzone, er ca. 1,1 ha og var ved planens udarbejdelse kommunalt ejet.

 Lokalplanen er udarbejdet på baggrund af et kommunalt konkurrenceudbud, vundet med projektet Lighthouse 2.0 af Anpartsselskabet Light-house United.

 Formålet med lokalplanen er at skabe grundlag for realisering af Lighthouse 2.0’s nedre base. Lighthouse 2.0 højhuset kan opføres efter gældende lokalplan 815 og indgår derfor ikke i planlægning.

 Forslaget til lokalplan nr. 1095 er ikke i overensstemmelse med Kommuneplan 2017. Der er derfor udarbejdet forslag til kommuneplantillæg nr. 35 til Kommuneplan 2017.

 Der er udarbejdet miljøvurdering.

 Der er gennemført forudgående offentlig høring, som resulterede i 106 høringsbidrag og en underskriftindsamling med 203 underskrifter imod projektet. Høringsbidragene handlede primært om negative afledte konsekvenser af projektets højde og omfang.

### Indstilling

At 1)    forslag til lokalplan nr. 1095 Lighthouse X2 - Kirstin Mortensen - [adresse] godkendes til offentlig fremlæggelse i otte uger

 At 2)    forslag til Tillæg nr. 35 til Kommuneplan 2017 godkendes til offentlig fremlæggelse i otte uger

 At 3) forslag til miljørapport godkendes til offentlig fremlæggelse i otte uger

 At 4) bemærkninger fra den forudgående offentlige høring besvares som beskrevet i Bilag 4, ” Tematiserede og kommenterede høringsbidrag fra den forudgående offentlige høring”

### Sagens forløb

01-06-2018 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 04-06-2018 Magistraten
Fremsendes til [adresse] med bemærkning, at Magistraten i mødet den 4. juni 2018 anbefaler, at byrådet tiltræder Magistratsafdelingen for Teknik og Miljøs indstilling af 31. maj 2018.
 06-06-2018 [adresse]
Fremsendes til Teknisk Udvalg til behandling i henhold til beslutning i byrådets møde den 6. juni 2018.
 13-06-2018 Teknisk Udvalg
Udvalget kunne enstemmigt tiltræde indstillingen i overensstemmelse med Magistratens anbefaling.

 Line Koch var forhindret i at deltage i udvalgets behandling af sagen.
 20-06-2018 Aarhus Byråd
Tilbagesendes Magistratsafdelingen for Teknik og Miljø med bemærkning, at byrådet i sit møde den 20. juni 2018 har vedtaget Magistratens indstilling i overensstemmelse med erklæring fra Teknisk Udvalg af 13. juni 2018.

 Enhedslisten de Rød-Grønnes byrådsgruppe kunne ikke tiltræde indstillingen og ønsker følgende mindretalsudtalelse medsendt:
 "Den fremlagte plan etablerer bebyggelse mod nord helt tæt op ad bugtpromenaden.  Enhedslisten vil have denne bebyggelse trukket mod syd, således at der etableres et friareal mellem bygning og promenade i lighed med de øvrige Lighthouse bygningers placering. Friarealerne, der herved opstår kan anvendes af aktiviteterne / erhvervene i stueetagen i bygningen. Reklameskilte, caféborde, bænke, tøjstativer etc. vil uden friareal komme til at optage gangareal på bugtpromenaden. Det ønsker Enhedslisten ikke. Enhedslisten vil have bugtpromenaden offentlig tilgængelig i sin fulde bredde.
 Enhedslisten ønsker bygningens bredde og etagemetre reduceret svarende til det indrykkede da gårdarealet mellem bygningerne ellers vil blive reduceret.
 Enhedslisten kan derfor, og fordi Enhedslisten anser [adresse] for rigelig tæt bebygget med reglerne for bebyggelsens omfang i gældende kommuneplan, ikke tilslutte sig tillæg 35 s udvidelse af bebyggelsens omfang med 5.500 m2 etageareal til 130.500 m2."

 Dansk Folkepartis byrådsgruppe kunne ikke tiltræde indstillingen og ønsker følgende mindretalsudtalelse medsendt:
 "Dansk Folkeparti kan ikke støtte ønsket om et højere og større byggeri end det byrådet oprindeligt har fastlagt for området. Naboerne har haft en klar forventning til størrelsen af byggeriet og der er for mange beboeres vedkommende betalt for en udsigt man nu lægger op til at tage væk igen, for ikke at nævne den markante afskærmning det skaber mellem [adresse] og bugten. DF mener ikke byrådet kan tillade sig at ændre præmisserne for området over hovedet på beboerne og ønsker derfor tillægget til Kommuneplan 2017 droppet, så byggeriets højde og størrelse reduceres til det planlagte omfang."